পাথরের গর্তে ফের শ্রমিক নিহত, নিখোঁজ ৩
সিলেটের কোম্পানীগঞ্জ উপজেলার শাহ আরেফিন টিলার পাথরের গর্তে ফের শ্রমিক নিহত হয়েছেন। গুঞ্জন রয়েছে আরও তিন শ্রমিক নিখোঁজ। 







বৃহস্পতিবার সন্ধ্যা সাড়ে ৭টার দিকে এ ঘটনা ঘটে। নিহত শ্রমিকের নাম কাবির হোসেন (৩৫)। তিনি উপজেলার লামনীগাঁও গ্রামের দুদু মিয়ার ছেলে।




কোম্পানীগঞ্জ থানার ওসি তাজুল ইসলাম শ্রমিক নিহত হওয়ার বিষয়টি নিশ্চিত করে বলেন, পাথর উত্তোলন করতে গিয়ে গর্তে পড়ে শ্রমিক নিহত হয়েছেন। একজনের লাশ উদ্ধারের পর আর কোনো লাশ গর্তে আছে কি না খতিয়ে দেখা হচ্ছে।  
এলাকাবাসী জানান, সন্ধ্যা সাড়ে ৭টার দিকে শাহ আরেফিন টিলায় পাথর উত্তোলন করতে গিয়ে গর্তে পড়ে যান চার শ্রমিক। আহত অবস্থায় একজনকে উদ্ধার করে উপজেলা স্বাস্থ্য কমপ্লেক্সে নিয়ে যাওয়া হলে চিকিৎসকরা তাকে মৃত ঘোষণা করেন। গর্তে পড়া বাকি তিনজন নিখোঁজ রয়েছেন। এর আগেও শাহ আরেফিনে কয়েক শ্রমিকের মৃত্যু ঘটেছিল।

সিলেটের কোম্পানীগঞ্জ উপজেলার শাহ আরেফিন টিলার পাথরের গর্তে ফের শ্রমিক নিহত হয়েছেন। গুঞ্জন রয়েছে আরও তিন শ্রমিক নিখোঁজ।